b'\n_START_ARTICLE_\nTheodor Busse\n_START_SECTION_\nKarriere\n_START_PARAGRAPH_\nHan ble forfremmet til offiser i februar 1917. P\xc3\xa5 grunn av sin krigsinnsats ble han tildelt Ridderkorset med sverd av K\xc3\xb6niglicher Hausorden von Hohenzollern. Etter v\xc3\xa5penhvilen i 1918 gikk han inn i det 100\xc2\xa0000 mann sterke Reichswehr, hvor han steg i gradene._NEWLINE_Busse ble tatt opp som stabsoffiserelev i 1939 og deltok i et oppl\xc3\xa6ringsprogram som ble antatt av Sjefen for Generalstaben i august samme \xc3\xa5r.  _NEWLINE_Mellom 1940 og 1942 tjenestegjorde han som operasjonssjef hos general, senere feltmarskalk, Erich von Manstein i den tyske 11. arm\xc3\xa9 p\xc3\xa5 \xc3\x98stfronten. Han fortsatte i Mansteins stab som operasjonssjef for Arm\xc3\xa9gruppe Don fra 1942 til 1943. Fra 1943 til 1944 var han stabssjef i Arm\xc3\xa9gruppe Syd. Begge arm\xc3\xa9gruppene kjempet p\xc3\xa5 \xc3\x98stfronten._NEWLINE_Mens han tjenestegjorde i Arm\xc3\xa9gruppe Syd, ble han tildelt Ridderkorset 30. januar 1944. Han tilbrakte en kort tid i f\xc3\xb8rerreserven og ble s\xc3\xa5 utnevnt til sjef for 121. Infanteridivisjon. I 1944 var han sjef for 1. korps._NEWLINE_I de siste fem m\xc3\xa5nedene av krigen var Busse sjef for 9. arm\xc3\xa9, som da var en del av Arm\xc3\xa9gruppe Vistula. Etter hvert som sovjetrusserne fortsatte sin framrykking inn i Tyskland, var han med p\xc3\xa5 slaget om Berlin, slaget om Seelowh\xc3\xb8ydene og senere i slaget ved Halbe._NEWLINE_Busse overtok kommandoen over 9. arm\xc3\xa9 21. januar 1945, men hans stilling som arm\xc3\xa9sjef ble aldri offisielt bekreftet. Sjefer for styrker av arm\xc3\xa9st\xc3\xb8rrelse og st\xc3\xb8rre gikk inn i en slags pr\xc3\xb8veperiode, og normalt fikk de ikke offisielt tildelt stillingen f\xc3\xb8r ca. 6 m\xc3\xa5neder etter de tiltr\xc3\xa5dte. Tyskland kapitulerte uten vilk\xc3\xa5r f\xc3\xb8r Busses pr\xc3\xb8vetid utl\xc3\xb8p._NEWLINE_Etter slaget om Seelowh\xc3\xb8ydene ble Busses 9. arm\xc3\xa9 presset inn i Spreewald i omr\xc3\xa5det rundt byen Halbe. Med en styrke p\xc3\xa5 om lag 100\xc2\xa0000 mann fors\xc3\xb8kte han derfra \xc3\xa5 ta seg vestover for \xc3\xa5 m\xc3\xb8te general Walther Wenck og hans 12. arm\xc3\xa9.\n_START_SECTION_\nEtter krigen\n_START_PARAGRAPH_\nMellom 1945 og 1946 var Busse krigsfange. Deretter ble han direkt\xc3\xb8r for Vest-Tysklands sivilforsvar. Han har ogs\xc3\xa5 skrevet flere b\xc3\xb8ker.'